Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13969

b) az ILS szolgáltatás nagymértékű folyamatosságának biztosításával. A következőkben néhány általános irányelvet adunk meg a felügyelő rendszerek tervezéséhez, üzemeltetéséhez és karbantartásához azért, hogy megfeleljenek a 3. Fejezet 3.1.3.11 és 3.1.5.7 pontja követelményeinek. 1) Nagyon gondosan kell eljárni annak biztosításánál, hogy a felügyelő rendszer válaszoljon a földi berendezés minden olyan eltérésére, ami kedvezőtlenül befolyásolhatja a légijármű fedélzeti rendszer üzemelését az ILS megközelítés során. 2) A felügyelő rendszernek nem szabad olyan helyi körülményekre reagálni, amelyek nincsenek hatással a fedélzeti rendszerek által észlelt navigációs információkra. 2007/70/II. szám 3) A felügyelő rendszer berendezése ingadozásainak nem szabad észrevehetően csökkenteni, vagy növelni a meghatározott ellenőrzési határértékeket. 4) Különleges körültekintéssel kell eljárni a felügyelő rendszer tervezésénél és üzemeltetésénél annak a célkitűzésnek a biztosításával, hogy a navigációs összetevők eltávolításra kerüljenek, vagy a sugárzást leállítsák magánál a felügyelő rendszernek a meghibásodása esetén. 5) Néhány felügyelő rendszer olyan berendezésekre támaszkodik, amelyek a jel mintákat az adó antenna-rendszer szomszédságában veszik. A tapasztalatok azt mutatják, hogy az ilyen felügyelő rendszerek külön figyelmet igényelnek a következő szempontokból:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes